Neutron
Neutron (-onis, n.) est particula subatomica ex tribus quarciis facta, scilicet e duobus quarciis d unoque quarcio u. Ergo habet onus electricum nullum. Generaliter est situm in nucleo atomorum. Saepe atomi numero neutronum inter se differunt. Quia atomi alio numero neutronum in habitu chemico non divergent et in eodem loco systematis periodici siti sunt, eos isotopos vocamus. Ergo 12C, 13C, 14C idem elementum est quia easdem substantias format. Sed stabilitas nucleorum non eadem est: 14C radios emittit.